BANPU แจ้งยกเลิกร่วมทุน 30% “ราชสีมากรีนเอ็นเนอร์ยี” ยันไม่กระทบธุรกิจ
BANPU แจ้งยกเลิกร่วมทุน 30% “ราชสีมากรีนเอ็นเนอร์ยี” ผู้ผลิตและจำหน่ายเอทานอลจากมันสำปะหลัง เนื่องจากธุรกิจดังกล่าวไม่ใช่ธุรกิจหลักของบริษัท ยันไม่กระทบการดำเนินธุรกิจ 
1 ธ.ค. 2560

บริษัท บ้านปู จำกัด (มหาชน) หรือ BANPU เปิดเผยว่า บริษัทได้ยกเลิกการร่วมทุนในบริษัท ราชสีมา กรีน เอ็นเนอร์ยี จำกัด ที่ประกอบธุรกิจผลิตและจำหน่ายเอทานอลจากมันสำปะหลัง ซึ่งบริษัทมีอัตราส่วนถือหุ้นอยู่ที่ร้อยละ 30 เนื่องจากธุรกิจดังกล่าวไม่ใช่ธุรกิจหลักของบริษัท โดยการยกเลิกการร่วมทุนดังกล่าว ไม่มีผลกระทบต่อการดำเนินธุรกิจของบริษัท
 